Richard Dadd
Richard Dadd, 1819-1887, britisk maler. Efter hjemkomsten fra en studierejse til Italien, Grækenland og Mellemøsten 1842-43 myrdede Richard Dadd i et anfald af forfølgelsesvanvid sin far.
Herefter blev han for livstid anbragt på sindssygehospital, men var kunstnerisk virksom til sin død.
Richard Dadd blev kendt for sine surrealistiske allegoriske billeder, fulde af figurer og detaljer fra bl.a. den britiske eventyrverden.
Læs mere om billedkunst i Storbritannien.